Szentendre Város Önkormányzat Képviselő-testületének

15/2009. (IV.20.) Önk. sz. rendelete

az Önkormányzat 2008. évi zárszámadásáról

Szentendre Város Önkormányzat Képviselő-testülete a helyi önkormányzatokról szóló 1990. évi LXV. törvény 16.§ (1) bekezdése és az államháztartásról szóló 1992. évi XXXVIII. törvény 82. §-a  alapján Szentendre Város Önkormányzata 2008. évi zárszámadásáról az alábbi rendeletet alkotja.
1. §

(1) A Képviselő-testület Szentendre Város Önkormányzat 2008. évi költségvetésének végrehajtásáról szóló beszámolóját az 1/A és 1/B számú mellékletben foglaltaknak megfelelően 

	9 378 434
	EFt, 
	azaz Kilencmilliárd - háromszázhetvennyolcmillió - négyszázharmincnégyezer forint módosított bevételi és kiadási előirányzattal

	
	
	

	8 811 067
	EFt, 
	azaz Nyolcmilliárd-nyolcszáztizenegymillió-hatvanhétezer forint bevételi főösszeggel 

	
	
	

	 5 057 539
	EFt,
	azaz Ötmilliárd-ötvenhétmillió-ötszázharminckilencezer forint kiadási főösszeggel 

	
	
	


hagyja jóvá.

(2) Szentendre Város Önkormányzat 2008. évi egyszerűsített mérlegét a 7/A  számú melléklet szerint 

	24 069 536
	EFt,
	azaz Huszonnégymilliárd – hatvankilencmillió - ötszázharminchatezer forint főösszeggel 


  jóváhagyja.

(3)  Szentendre Város Önkormányzat 2008. évi pénzmaradványát a 8/A  és 8/B. számú melléklet szerint jóváhagyja. 
Az intézményektől elvont szabad pénzmaradvány működési céltartalékot képez az előre nem látható évközi feladatokra. 
2. §

(1) A Képviselő-testület a 2. számú melléklet szerint jóváhagyja az önállóan és részben önállóan gazdálkodó intézmények költségvetési beszámolója kiemelt előirányzatainak teljesítését.
(2) A Képviselő-testület az 5., 5/A, 5/B, 5/C és 5/CA  számú melléklet szerint jóváhagyja a Polgármesteri Hivatal előirányzatainak teljesítését.

(3) A Képviselő-testület a felújítási előirányzatok teljesítését a 3. számú melléklet szerint hagyja jóvá.

(4) A Képviselő-testület a beruházási  előirányzatok teljesítését a 4. számú melléklet szerint hagyja jóvá.

3. §

A Képviselő-testület elfogadja a 9, 10/A, 10/B, 10/C, 10/D, 11, 12, 13.  számú melléklet szerinti tájékoztatót az adóbevételek és hátralékok, valamint a közvetett támogatások alakulásáról, továbbá a pályázatokról, a kibocsátott kötvény bevétele valamint a polgármesteri keret felhasználásáról. 
4. §

(1) A rendelet kihirdetése napján lép hatályba.

(2) A rendelet kihirdetéséről a jegyző gondolkodik.

Szentendre, 2009. április 9.
                             dr. Dietz Ferenc                                        dr. Molnár Ildikó 

                               Polgármester                                                       jegyző

Záradék:

A rendelet 2009. április 20-án kihirdetésre került.


dr. Molnár Ildikó


jegyző

